आंगनबाड़ियों में 10 सेल्फ स्टडी शिक्षा की दीवार के तहत फ्लेक्स बोर्ड लगाए
बच्चेको शिक्षा के साथ जोड़ने के लिए शुरू किए आशा प्रोजेक्ट के तहत सभी समाजसेवी धार्मिक संगठनों के समूह ‘आन’ एसोसिएशन ऑफ एक्टिव एनजीओ की सहयोगी संस्था श्री साईं सेवा दल द्वारा परसराम नगर, जोगी नगर, हंस नगर, प्रताप नगर में 10 सेल्फ स्टडी शिक्षा की दीवार फ्लेक्स बोर्ड आंगनवाडिय़ों के बाहर लगाए गए।
संस्था के संस्थापक अध्यक्ष गोविंद माहेश्वरी ने कहा कि बठिंडा की एसडीएम साक्षी साहनी द्वारा शुरू किए गए आशा प्रोजेक्ट से अनेक विद्यार्थियों को लाभ प्राप्त होगा जो बच्चे स्कूल नहीं जा रहे वो शिक्षा की दीवार से पढ़ाई स्वयं कर सकेंगे। जिसके लिए एसोसिएशन ऑफ एक्टिव एनजीओ की टीमें हर इलाके में आंगनवाड़ी सेंटरों के पास बोर्ड लगवा रही है। प्रताप नगर इलाका वासी जीती ने कहा कि एसडीएम बठिंडा ने शिक्षा का स्तर उठाने के लिए गरीब बच्चों को पढ़ाई से जोड़ने के लिए शिक्षा की दीवार उपलब्ध करवाई है। वहीं एसडीएम साक्षी साहनी द्वारा लोगों से भी अपील की गई कि आशा प्रोजेक्ट के साथ अधिक से अधिक संख्या में जुड़े ताकि कोई भी बच्चा अशिक्षित रह सके। इस मौके पर आन कॉर्डिनेटर संदीप अग्रवाल, संस्था सचिव बलविंदर कुमार, अशोक कुमार, नीरज कुमार, हरमनजीत सिंह आदि ने योगदान दिया।
आन की ओर से आगनवाडी सेंटरेां की दीवारों पर फ्लेक्स लगाई गई।
hin_Deva hin_Deva hin_Deva hin_Deva